CELEX: 32022D0936
Language: et
Date: 2022-06-13 00:00:00
Title: Nõukogu otsus (EL) 2022/936, 13. juuni 2022, seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni (OTIF) tehniliste ekspertide komitee 14. koosolekul seoses kaubaveoteenuste telemaatilisi seadmeid käsitlevate ühtsete tehniliste eeskirjade muudatustega ja erandeid käsitleva ATMFi ühtsete eeskirjade lisa B läbivaatamisega, ning OTIFi läbivaatamiskomitees kirjaliku menetluse teel võetava seisukoha kohta seoses ATMFi ühtsete eeskirjade muutmisega

17.6.2022   
               
               
                  ET
               
               
                  Euroopa Liidu Teataja
               
               
                  L 162/35
               
            
         NÕUKOGU OTSUS (EL) 2022/936,
         13. juuni 2022,
         seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni (OTIF) tehniliste ekspertide komitee 14. koosolekul seoses kaubaveoteenuste telemaatilisi seadmeid käsitlevate ühtsete tehniliste eeskirjade muudatustega ja erandeid käsitleva ATMFi ühtsete eeskirjade lisa B läbivaatamisega, ning OTIFi läbivaatamiskomitees kirjaliku menetluse teel võetava seisukoha kohta seoses ATMFi ühtsete eeskirjade muutmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit ühines 9. mai 1980. aasta rahvusvahelise raudteeveo konventsiooniga, mida on muudetud 3. juuni 1999. aasta Vilniuse protokolliga (edaspidi „COTIF“) Euroopa Liidu ja Rahvusvaheliste Raudteevedude Valitsustevahelise Organisatsiooni vahelise 9. mai 1980. aasta lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) (1) alusel.
                  
               
                     (2)
                  
                  
                     OTIFi tehniliste ekspertide komitee (edaspidi „CTE“) loodi vastavalt COTIFi artikli 13 paragrahvi 1 punktile f.
                  
               
                     (3)
                  
                  
                     Vastavalt COTIFi artikli 20 paragrahvi 1 punktile b ja ühtseid eeskirju käsitleva COTIFi lisa F (tehniliste standardite kehtestamiseks ja ühtsete tehniliste eeskirjade vastuvõtmiseks raudteematerjali suhtes, mis on ette nähtud kasutamiseks rahvusvahelises liikluses artiklile 6 kuulub CTE pädevusse muu hulgas ka kaubaveoteenuste telemaatilisi seadmeid käsitlevate ühtsete tehniliste eeskirjade (UTP TAF) vastuvõtmine ja muutmine.
                  
               
                     (4)
                  
                  
                     Vastavalt COTIFi artikli 20 paragrahvi 1 punktile e ning COTIFi lisa G (rahvusvahelises liikluses kasutatavale raudteematerjalile tehnilise kasutusloa andmise ühtsed eeskirjad) (ATMFi ühtsed eeskirjad) artiklitele 7a ja 21 kuulub tehniliste CTE pädevusse UTPst tehtavaid erandeid käsitlevate ATMFi ühtsete eeskirjade lisa B vastuvõtmine või muutmine.
                  
               
                     (5)
                  
                  
                     CTE lisas oma 14. ja 15. juunil 2022 toimuva 14. istungjärgu päevakorda ettepaneku võtta vastu otsused muuta UTP TAFi ja vaadata läbi UTPst tehtavaid erandeid käsitlev ATMFi ühtsete eeskirjade lisa B.
                  
               
                     (6)
                  
                  
                     Kavandatavate CTE otsuse eesmärk on viia UTP TAF kooskõlla komisjoni rakendusmäärusega (EL) 2021/541, (2) ja viia ATMFi ühtsete eeskirjade lisa B kooskõlla Euroopa Parlamendi ja nõukogu direktiiviga (EL) 2016/797 (3).
                  
               
                     (7)
                  
                  
                     Eeldatavasti rakendab COTIFi artikli 13 paragrahvi 1 punkti c kohaselt moodustatud läbivaatamiskomitee („läbivaatamiskomitee“) kirjalikku menetlust, et otsustada ATMFi ühtsete eeskirjade artikli 3a paragrahvi 5 ja artikli 15 paragrahvi 2 muutmise üle.
                  
               
                     (8)
                  
                  
                     Kavandatava läbivaatamiskomitee otsuse eesmärk on viia ATMFi ühtsed eeskirjad kooskõlla Euroopa Parlamendi ja nõukogu direktiiviga (EL) 2016/798 (4).
                  
               
                     (9)
                  
                  
                     On asjakohane määrata kindlaks seisukoht, mis võetakse liidu nimel CTEs ja seoses ATMFi ühtsete eeskirjade läbivaatamisega läbivaatamiskomitees, kuna kavandatavad otsused on liidu jaoks siduvad.
                  
               
                     (10)
                  
                  
                     Kavandatavad OTIFi otsused on kooskõlas liidu õiguse ja strateegiliste eesmärkidega, kuna need aitavad viia OTIFi õigusaktid kooskõlla liidu õiguse samaväärsete sätetega, ning seepärast peaks liit neid toetama,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel COTIFi CTE 14. istungjärgul seoses UTP TAFi muudatustega ja ATMFi ühtsete eeskirjade lisa B läbivaatamisega seoses eranditega UTPdest, on järgmine:
            
                        1)
                     
                     
                        hääletada CTE ettepaneku poolt ajakohastada UTP TAFi (CTE töödokument TECH-22004-CTE14);
                     
                  
                        2)
                     
                     
                        hääletada CTE ettepaneku poolt ajakohastada ATMFi ühtsete eeskirjade lisa B (mis käsitleb UTPde kohaldamisest tehtavaid erandeid) (CTE töödokument TECH-22005–CTE14).
                     
                  
         
            Artikkel 2
            Seisukoht, mis võetakse liidu nimel läbivaatamiskomitees kirjaliku menetluse teel seoses ATMFi ühtsete eeskirjade osalise läbivaatamisega, on hääletada CTE ettepaneku poolt muuta ATMFi ühtsete eeskirjade artikli 3a paragrahvi 5 ja artikli 15 paragrahvi 2 (CTE töödokument TECH-22019-CTE14-7).
         
         
            Artikkel 3
            Pärast vastuvõtmist avaldatakse CTE otsused ja läbivaatamiskomitee otsused ning nende otsuste jõustumise kuupäev Euroopa Liidu Teatajas.
         
         
            Artikkel 4
            Käesolev otsus jõustub selle vastuvõtmise päeval.
         
         
            Luxembourg, 13. juuni 2022
            
               
                  Nõukogu nimel
               
               
                  eesistuja
               
               M. FESNEAU
            
         
         
            (1)  ELT L 51, 23.2.2013, lk 8.
         
            (2)  Komisjoni 26. märtsi 2021. aasta rakendusmäärus (EL) 2021/541, millega muudetakse määrust (EL) nr 1305/2014 andmete arvutamise ja vahetamise lihtsustamise ja parandamise ning muudatuste juhtimise protsessi ajakohastamise osas (ELT L 108, 29.3.2021, lk 19).
         
            (3)  Euroopa Parlamendi ja nõukogu 11. mai 2016. aasta direktiiv (EL) 2016/797 Euroopa Liidu raudteesüsteemi koostalitluse kohta (ELT L 138, 26.5.2016, lk 44).
         
            (4)  Euroopa Parlamendi ja nõukogu 11. mai 2016. aasta direktiiv (EL) 2016/798 raudteeohutuse kohta (ELT L 138, 26.5.2016, lk 102).